b'\n_START_ARTICLE_\nHerman Slami\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Podgori (sedaj ital. Piedimonte del Calvario) v dru\xc5\xbeini Alojza in Antonije Slami\xc4\x8d rojene \xc5\xa0\xc4\x8durk. Iz\xc5\xa1olal se je za gradbenega tehnika. Dru\xc5\xbeina se je pred fa\xc5\xa1isti\xc4\x8dnim nasiljem izselila v Jugoslavijo. V Ljubljani je bil \xc4\x8dlan \xc5\xa0K Primorje. Klub katerega \xc4\x8dlani so bili predvsem primorski begunci je bil v dravski banovini med vodilnimi klubi v atletiki, nogometu in plavanju. Tudi Slami\xc4\x8d se je ukvarjal z nogometom, a tudi z atletiko, zlasti mnogobojem. Bil je dober v teku, metu diska in v suvanju krogle. V teh dveh tehni\xc4\x8dnih disciplinah je bil leta 1928 slovenski prvak. O\xc4\x8de, ki je bil podpredsednik kolesarskega dru\xc5\xa1tva Sava, ga je zvabil tudi na dirkalno kolo. S kegljanjem se je ukvarjal \xc5\xbee pred 2. svetovno vojno, odnehal pa \xc5\xa1ele ko mu je bilo 65 let._NEWLINE_Med narodnoosvobodilno borbo je bil \xc4\x8dlan Osvobodilne fronte. Deloval je v ljubljanskih Mostah v narodni za\xc5\xa1\xc4\x8diti in kot obve\xc5\xa1\xc4\x8devalec. Spomladi leta 1943 je od\xc5\xa1el v partizane, najprej je bil \xc5\xa1ofer pri glavnem \xc5\xa1tabu, nato obve\xc5\xa1\xc4\x8devalec v Bra\xc4\x8di\xc4\x8devi brigadi. Poleti 1943 je bil preme\xc5\xa1\xc4\x8den v poveljstvo 4. operativne cone, kjer je bil odgovoren za inozemsko obve\xc5\xa1\xc4\x8devalni delo. Po osvoboditvi je bil zaposlen najprej na Ministrstvu za gradnje v Ljubljani, kasneje pa v pri gradbenem podjetju Primorje v Ajdov\xc5\xa1\xc4\x8dini, kjer je bil pomo\xc4\x8dnik direktorja vse do upokojitve leta 1966.'